ΠΕΡΙΛΗΨΗ ΠΡΟΚΗΡΥΞΗΣ ΕΚΜΙΣΘΩΣΗΣ ΑΚΙΝΗΤΟΥ

Η Διαχειριστική Επιτροπή του Κληροδοτήματος «Παναγή Α. Βαλλιάνου» προσκαλεί κάθε ενδιαφερόμενο να καταθέσει προσφορά για την μίσθωση για τρία (3) χρόνια 

μιας ισόγειας μονοκατοικίας με κεραμοσκεπή ιδιοκτησίας και πλήρους κυριότητας (100%) του Κληροδοτήματος.
Η οικία έχει συνολικό εμβαδόν 78,62 τ.μ. και αποτελείται από διακεκριμένο χώρο καθιστικού, κουζίνα, δύο (2) υπνοδωμάτια και ένα μπάνιο. Έχει επίσης περιβάλλοντα χώρο στον οποίο περιλαμβάνεται και σκεπαστή βεράντα.

Το ακίνητο βρίσκεται επί της δημοτικής οδού στην θέση «Άγιος Βασίλειος» εντός ορίων οικισμού Κεραμειές, Δημοτικής Ενότητας (Δ.Ε.) Λειβαθούς, Δήμου Αργοστολίου, στην Περιφερειακή Ενότητα (Π.Ε.) Κεφαλληνίας, Περιφέρεια Ιονίων Νήσων.

Ελάχιστο όριο πρώτης προσφοράς (κατώτερο μηνιαίο μίσθωμα) πεντακόσια ευρώ (500€). Οι προσφορές των ενδιαφερομένων θα αποστέλλονται υποχρεωτικά και ταυτοχρόνως α) σε ηλεκτρονική και β) σε έντυπη μορφή στην ηλεκτρονική και ταχ. Διεύθυνση του Κληροδοτήματος αντίστοιχα και πρέπει να περιλαμβάνουν τα ατομικά τους στοιχεία (ονοματεπώνυμο, πατρώνυμο, μητρώνυμο), διεύθυνση κατοικίας, Α.Φ.Μ. και σε περίπτωση που ενεργούν ως νόμιμοι εκπρόσωποι νομικού προσώπου, την επωνυμία του και τον αριθμό του στο Γενικό Εμπορικό Μητρώο (Γ.Ε.ΜΗ.) 

Προσφορές γίνονται δεκτές για χρονικό  διάστημα είκοσι (20) ημερών από την ημερομηνία ανάρτησης της παρούσης στο διαδικτυακό τόπο του Υπουργείου Οικονομικών. 

Οι ενδιαφερόμενοι μπορούν να ζητούν  πληροφορίες σχετικά με την παρούσα πρόσκληση ή άλλα στοιχεία που αφορούν το αντικείμενό της τις εργάσιμες ημέρες και ώρες στα  Γραφεία του Κληροδοτήματος  στην Ταχ. δ/νση: Κεφαλλήνων 5, Αργοστόλι 28100, Κεφαλονιά, τηλέφωνο:26710-22524 και στην ηλεκτρονική διεύθυνση: contact@klirvaglianos.gr
Αργοστόλι, 12-10-2026
Για την Διαχειριστική Επιτροπή του Κληροδοτήματος

Η Πρόεδρος 

Ιλαριανή Γρηγ. Τζανετάτου

